«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінде 04.09.2026 күні өткізілген 
«Тіл байлығы – ой байлығы» шығармашылық кешінің
Хаттамасы №

Ахмет Байтұрсынұлының туған күніне орай «Жетісай ауданының мамандандырылған «Дарын» мектеп-интернаты» КММ-де «Тіл байлығы – ой байлығы» тақырыбында мектепішілік шығармашылық кеш өткізілді.

[bookmark: _GoBack]Іс-шараның мақсаты: қазақ халқының ұлы ағартушысы, ғалым, ақын, тіл білімінің негізін қалаушы Ахмет Байтұрсынұлының өмірі мен шығармашылығын оқушыларға кеңінен таныстыру, ана тіліне деген құрметті арттыру, оқушылардың сөздік қорын молайтып, шығармашылық қабілеттерін дамыту.

Шығармашылық кеш барысында оқушылар Ахмет Байтұрсынұлының өмір жолы, ағартушылық қызметі және қазақ тілі мен әдебиетінің дамуына қосқан зор үлесі туралы мәліметтермен танысты. Оқушылар ақынның өлеңдерін мәнерлеп оқып, шығармаларынан үзінділер орындап, өздерінің шығармашылық қабілеттерін көрсетті.
Кеш барысында «Тіл байлығы – ой байлығы» ұғымының мәні ашылып, ана тілін құрметтеу, сауатты сөйлеу, ұлттық құндылықтарды дәріптеу мәселелеріне ерекше назар аударылды. Оқушылар Ахмет Байтұрсынұлының ұлт руханияты мен қазақ тілінің дамуына сіңірген еңбегі туралы ой-пікірлерін ортаға салды.
ДТЖЖО Н. Нурмаганбетов оқушыларға ұлт ұстазының өнегелі өмір жолын үлгі етіп, ана тілін қадірлеу әр азаматтың міндеті екенін атап өтті.
Шығармашылық кеш мазмұнды әрі тәрбиелік мәні жоғары деңгейде өтіп, оқушылардың қазақ тіліне, әдебиетке және ұлттық рухани мұраға деген қызығушылығын арттырды.
Қорытынды:
«Тіл байлығы – ой байлығы» шығармашылық кеші өз мақсатына жетті. Оқушылар Ахмет Байтұрсынұлының өмірі мен мұрасы туралы білімдерін толықтырып, ана тілінің қадір-қасиетін тереңірек түсінді.

